*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

 *PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-990/22

Sarajevo, 01.06.2022. godine

**Z A P I S N I K**

**33. REDOVITE SJEDNICE ZASTUPNIČKOGA DOMA PARLAMENTA FEDERACIJE BIH, održane 31.05.i 06.06.2022. godine**

Sjednica je počela u 10.12.

Sjednici je predsjedao predsjedatelj Mirsad Zaimović.

Predsjedatelj Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Amela Kuskunović, Elma Đogić, Irfan Durić, Jelka Milićević, Mujo Hasić i Eldin Vrače.

Na današnji dan obilježava se Dan bijelih traka, te je odata počast žrtvama u Prijedoru u proteklom ratu.

Prije nego se počelo s radom, potrebno je izvršiti verificiranje mandata zastupniku Mirsadu Topčagiću. Ispred Mandatno-imunitetnog povjerenstva obrazloženje je dala Dženana Hodžić i kazala da je Tahir Nuhić podnio ostavku na mjesto zastupnika te je Središnje izborno povjerenstvo dodijelilo mandat Mirsadu Topčagiću. U raspravi nitko nije sudjelovao, te je s 55 glasova za, bez glasova protiv i s jednim suzdržanim glasom usvojeno Izvješće Mandatno-imunitetnog povjerenstva i time verificiran mandat novoizabranom zastupniku Mirsadu Topčagiću. Zastupnik Topčagić položio je prisegu.

Klub zastupnika DF pokrenuo je inicijativu. Temeljem pojedinačnog očitovanja, s 64 glasa za, bez glasova protiv i 15 suzdržanih glasova, usvojena je sljedeća:

I N I C I J A T I V A

da Zastupnički dom Parlamenta FBiH imenuje Povjerenstvo koja će u razumnom vremenskom okviru analizirati sve aspekte Operatora za obnovljive izvore energije i učinkovitu kogeneraciju (OOIEiEK) u razdoblju od 2018. godine do dana ustanovljavanja Povjerenstva.

Mirsad Pindžo pokrenuo je inicijativu – nalaže se Vladi FBiH da u što kraćem roku, a ne dužem od 30 dana pripremi Informaciju o stanju u poduzećima namjenske industrije u FBiH s posebnim osvrtom na poslovanje poduzeća „Zrak“ d.d. Sarajevo i „Binas“ d.d. Bugojno. Zastupnički dom će nakon pribavljanja ove Informcaije uvrstiti kao točku dnevnoga reda prve naredne sjednice, a koja nakon pojedinačnog očitovanja nije usvojena (42 glasa za, bez glasova protiv i 37 suzdržanih glasova).

Kenela Zuko pokrenula je inicijativu. S 69 glasova za, bez glasova protiv i bez suzdržanih glasova, usvojena je sljedeća:

I N I C I J A T I V A

kojom se upućuje urgencija prema Federalnom ministarstvu zdravstva da pripremi izmjene Odluke o utvrđivanju temeljnog paketa zdravstvenih prava u dijelu koji se odnosi na točku 9. stavak 2. podtočku d), tako da se u točki 2. podtočka d) koja glasi:”Nabava trake i aparata za kontrolu dijabetesa” briše i novi tekst glasi: “Nabava aparata i senzornih mjerača za kontinuirano mjerenje razine šećera u krvi”.

Zastupnička pitanja

Damir Mašić ispred Kluba zastupnika SDP BiH, izrazio je nezadovoljstvo i protest zbog nenazočnosti članova Vlade FBiH na aktualnom satu, te smatra da rukovodstvo Doma treba da se pisanim putem obrati premijeru i ministrima i podsjeti ih na njihove obveze vezane za Parlamenent FBiH.

Salko Zildžić pokrenuo je inicijativu prema Vladi FBiH da zatraži od Vijeća ministara BiH da donese privremenu mjeru, odnosno odluku o privremenoj zabrani izvoza peleta i ogrijevnog drveta iz BiH u naredna četiri mjeseca ili do stabiliziranja cijena peleta i ogrijevnog drveta kao i količina istih energenata na tržištu.

Naredna inicijativa upućena je prema Federalnom ministarstvu energije, rudarstva i industrije i JP Elektroprivredi BiH za nastavak aktivnosti na izradi strateških dokumenata za snabdijevanje toplotnom energijom Sarajeva i gradova između Sarajeva i Kaknja toplotnom energijom iz TE Kakanj.

Mara Đukić pitanje je uputila Vladi FBiH, a vezano za financijska sredstva iz Proračuna nižim razinama vlasti od 200 milijuna KM, kojim se 10% tih sredstava prema Zaključku Parlamenta usmjeravaju na preventivnu zdravstvenu zaštitu od malignih bolesti – što je učinjeno po toj obvezi i jesu li sredstva transferirana kantonima je li im data obveza da 10 % sredstava izdvoje za preventivnu zdravstvenu zaštitu od malignih bolesti i na koji način su Zavod zdravstvenog osiguranja i Ministarstvo zdravstva sačinili Program aktivnosti po ovom pitanju.

Jasmina Zubić prvo pitanje uputila je Federalnom ministarstvu rada i socijalne politike i Federalnom fondu MIO – zašto je Federalni fond mirovinsko-invalidskog osiguranja u ovoj godini promijenio način utvrđivanja osobnog koeficijenta osiguranika prilikom donošenja rješenja o umirovljenju. Zašto za razdoblje 2009. godine do danas i dalje koristi podatke o prosječnoj godišnjoj bruto plaći umjesto dosadašnjeg načina da se koriste podaci o prosječnoj neto plaći.

Zašto je Fond MIO promijenio način obračuna u ovoj godini?

Drugo pitanje uputio je Vladi FBiH i Federalnom ministarstvu za pitanja branitelja – što poduzimaju da se RVI koji su neutemeljeno propustili, bez svoje krivice, rok za podnošenje zahtjeva za umirovljenje članak 14. točka 3. Zakona o povoljnijem umirovljenju branitelja?

Majra Dautbegović pokrenula je inicijativu kojom traži da se naknada troškova dženaze, sahrane za članove obitelji koje su nakon smrti bližeg člana obitelji dale suglasnost za ekspolataciju organa ide na teret Federalnog fonda solidarnosti kao i ostali troškovi vezani za prijevoz tijela radi obdukcije te čuvanja u mrtvačnici.

Edita Mazić pokrenula je inicijativu prema Vladi FBiH da ponovno donese odnosno da ponovno na snagu stupi Zakon o amnestiji za nedopušetno držanje minsko-eksplozivnih sredstava i oružja u FBiH.

Luka Faletar pitanje je uputio Federalnom ministarstvu pravde Mati Joziću, a vezano za imenovanje Povjerenstva za izbor i imenovanja u Općini Jajce – je li takav sastav Povjerenstva za izbor i imenovanje u regularna tijela Općine sukladan važećem Zakonu a koji nalaže da svi članovi Povjerenstva moraju biti uposlenici nadležnog organa odnosno Općine Jajce u ovom slučaju.

Irfan Čengić pitanje je uputio tajniku Doma i Uredu Visokog predstavnika kojim traži da mu se dostavi originalni tekst Amandmana na Ustav Federacije BiH i obrazloženje članka 42.

Naredno pitanje uputio je Federalnom ministarstvu unutarnjih poslova - hoče li i kada donijeti Zakon o gorskoj službi spašavanja?

Pitanje je uputio i federalnom ministru prometa i komunikacija-traži da mu Ceste Federacije dostave točno koliko je projekata planirano, započeto i urađeno u Kantonu Sarajevo za 2021. godinu iz Proračuna Cesta Federacije BiH, budući da Kanton Sarajevo najviše doprinosi Tuzlanskom kantonu glede broja registriranih vozila i prodaje naftnih derivata a u 2021. godini niti jedan projekat Cesta Federacije nije realiziran u KS.

Kada će se završiti dionica Lot B Vlakovo priključak na autocestu koje je trebalo biti gotovo u veljači ove godine.

Kada će započeti aktivnosti na izgradnji dvanaeste transverzale u Kantonu Sarajevo gdje je nadležnost Federacije, budući da je Kanton Sarajevo potpisao sporazum s Vladom FBiH i donirao 15 milijuna KM za izradu tog Projekta, a tri godina Vlada FBiH nije ništa poduzela po tom pitanju.

Albin Muslić pitanje je uputio Federalnom minstarstvu pravde, a vezano za Zakon o stvarnim pravima, Obiteljski zakon, Zakon o osuđivanju, Zakon o registraciji poslovnih subjekata u FBiH Zakon o zemljišnim knjigama i da su predmetne odredbe važile do 16. studenog 2019. godine i traži da se predmetni zakoni u što kraćem roku upute u proceduru, a inicijativa da bude u alternaciji ili notarski obrađenih isprava ili notarski potvrđena solemnizirana privatna ispava il notarski ovjereni potpis isprave.

Naredno pitanje također je uputio Federalnom ministarstvu pravde a vezano za Zakon o izmjeni i diopuni Zakona o plaćama i naknadama sudaca i tužitelja u Federaciji BiH. Ova točka dnevnoga reda je povučena na prošloj sjednici i smatra da sukladno Odluci Ustavnoga suda BiH treba donijeti predmetni propis. Traži od Ministarstva u pisnom obliku očitovanje kada će u parlamentarnu proceduru uputiti izmjene i dopune propisa koje su vezane Presudom Ustavnoga suda FBiH i Odlukom Ustavnoga suda BiH.

Samira Begić izrazila je nezadovoljstvo glede nenazočnosti predstavnika Federalnog ministarstva zdravstava. Kazala je da je u prosincu prošle godine uputila inicijativu i nije dobila odgovor.

Pokreće inicijativu prema Federalnom ministarstvu zdravstva i Zavodu za javno zdravstvo da poduzme neophodne korake u cilju osnivanja Javnog registra zdravstvenih ustanova Federacije BiH.

Tašo Dacić kazao je da je s zastupnicom Kenelom Zuko pokrenuo inicijativu prema Federalnom ministarstvu obrazovanja i kantonalnim ministarstvima obrazovanja i Federalnim zavodom za javno zdravstvo na području Federacije BiH da u nastavne programe za osnovna i srednjoškolsko obrazovanje te programe za predškolske ustanove uključi teme o štetnosti pušenja za zdravlje posebice djece utemljene na najboljim svjetskim praksama i u osnovnim i srednjim školama kao i u predškolskim ustanovama ugrade usvojene i provođenje internih politika a koji uključuju zabranu pušenja na otvorenim i zatvorenim prostorima škola.

Alma Kratina pitanje je uputila Zavodu zdravstvenog osiguranja i reosiguranja a vezano za HIV pacijente koji trebaju dobiti zamjenski lijek, budući da nema lijeka kojeg koriste kao konstantnu terapiju, te apeluje da se žurno riješi ovaj problem.

Marina Mujkanović postavila je pitanje Vladi FBiH – hoće li ispoštovati zaključak usvojen na 30 sjednici Parlamenta kojim je Vladi naloženo da pripremi tekst zakona koji bi predvidio sankcioniranje rukovodstva i ovlaštenih osoba ovih institucija koje ne postupaju u razumnom roku po preporukama Ureda za reviziju ili ne izvješćuju ili ne dostavljaju pravovremeno informaciju Uredu za reviziju institucija FBiH, Parlamentu FBiH i drugim tijelima koja nadziru provođenje revizorskih preporuka i zaključaka.

Husein Rošić dvije inicijative uputio je u pisanoj formi. Prvo pitanje postavio je Federalnom ministarstvu rada i socijalne politike a vezano je za izmjene i dopunune Zakona o MIO posebice u dijelu koji se tiče srazmjernih mirovina, je li krenula implementacija izmjena i dopuna Zakona i jesu li su izdata nova rješenja umirovljencima koji primaju srazmjerne mirovine.

Drugo pitanje uputio je Cestama Federacije s obzirom da na magistraloj cesti Bihać-Srbljani- Bosanska Krupa od 2016. godine nije bilo novih investicija osim saniranja oštećenog kolovoza, što je urađeno po tom pitanju po pitanju izvlaštenja.

Kenela Zuko pokrenula je inicijativu za izmjenu Zakona o visini stope zatezne kamate na javne prihode a vezano za članak 2. stavak 2.

Safer Demirović ponovio je dva pitanja koja je ranije postavio, prvo pitanje Federalnom ministarstvu za raseljene osobe, a vezano za projekte koji su financirani ili sufinancirani u posljednje četiri godine na području Federacije BiH i drugo pitanje Vladi FBiH a vezano za njihove aktivnosti koje su poduzeli vezano za obnovljive izvore električne energije.

Pitanje je uputio predsjedatelju Doma i Vladi FBiH, na 14. izvanrednoj sjednici Dom je izglasao Zaključak kojim se traži od Vlade FBiH da u roku od 30 dana dostavi informaciju o statusu izgradnje Termo blokova te traži inforamciju o ovom pitanju.

Miomirka Melank pitanje je uputila Vladi FBiH i Federalnom ministarstvu financija a vezano za Okvirni Proračun FBiH za razdoblje 2022.-2024. godina i hoće li se Dokument naći na Domu do ljetne stanke, koje mjere za ublažavanje posljedica krize Vlada FBiH poduzima u cilju normalizacije stanja sada, imajući u vidu da su pretpostavke iznijete u prethodnom dokumentu Okvirnog Proračuna u očekivanom oporavku ekonomije napravljene prema drugačijim uvjetima i parametrima.

Senad Mašetić ponovio je pitanje upućeno Federalnom ministarstvu energije rudarstva i industrije, a tiče se Rudnika lignita Gračanica.

Sanela Klarić kazala je da na mnoge inicijative nikada nije dobila odgovore. Osvrnula se na probleme koje imaju građani Bosanske Krupe vezano za izlijevanje kanalizacije u centru grada, inicijativu po ovom pitanju uputila je Federalnoj upravi za inspekcijske poslove da se traži izmještanje kanalizacije iz grada. Postavila je pitanje, je li ovaj izvor kanalizacije u rijeku Unu ima odgovarajuće dozvole, a pitanje je uputila svim mjerodavnim ministarstvima, Agenciji za sliv rijeke Save i Federalnoj upravi za inspekcijske poslove. Uputila je inicijativu Elektroprivredi BiH i Federalnom ministarstvu energije, rudarstva i industrije da žurno dostavi izvješće konsultantske kuće koja je angažirana da bi provjerila važnost ugovora za Termo Blok 7 između Elektroprivrede BiH i kineskog konzorcija.

Uputila je inicijativu prema Federalnoj upravi za inspekcijske poslove, a vezano za inspekcije u poljoprivredi i inspekcije o vodi. Kontaktirala je i gradonačenika Goražda kao i Federalno ministarstvo za prostorno uređenje, a vezano za Projekat obaloutvrda kako bi se riješilo pitanje o kojem je i ranije govorila. Uputila je dopis Svjetskoj banci koja nije dostavila odgovor vezan za projekte navodnjavanja u Federaciji BiH kao i pitanja obaloutvrda u Goraždu.

Data je stanka do 12.00.

Nakon odavanja počasti preminuloj izaslanici Doma naroda Segmedini Srna Bajramović, predsjedatelj je prekinuo rad sjednice u 12.20.

\* \* \*

**NASTAVAK 33. REDOVITE SJEDNICE ZASTUPNIČKOGA DOMA PARLAMENTA FEDERACIJE BIH, održane 06.06.20200. godine**

Sjednica je počela u 11.13.

Sjednici je predsjedao predsjedatelj Mirsad Zaimović.

Predsjedatelj Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Sanela Klarić, Samila Zejćirović, Zeid Mujić, Miralem Galijašević, Irfan Ćengić, Elma Đogić, Senad Mašetić i Zlatko Kravić.

Prešlo se na utvrđivanje dnevnoga reda.

Sanela Klarić dopisom je tražila da se dnevni red dopuni točkama – Prijedlog Zakona o izmjeni i dopuni Zakona o koncesijama i Prijedlog Rezolucije o zaštiti i unapređenju kvalitete zraka u zatvorenom prostoru u FBiH. Budući da zastupnica Klarić nije nazočna na sjednici o ovim prijedlozima Dom se nije očitovao.

Zijat Mušić tražio je da se u dnevni red uvrsti Prijedlog Zakona o izmjeni Zakona o posredovanju u zapošljavanju i socijalnoj sigurnosti nezaposlenih osoba po skraćenom postupku. Obzirom da ovaj Zakon nisu tretirala mjerodavna radna tijela, o ovom prijedlogu se nije očitovalo.

Prijedlog Kluba zastupnika DF da se u dnevni red uvrsti točka – Usuglašavanje Prijedloga Zakona o materijalnoj potpori obiteljima s djecom u FBiH, usvojen je s 56 glasova za, bez glasova protiv i pet suzdržanih glasova.

Klub zastupnika Država, tražio je da se u dnevni red uvrsti - Usvajanje zaključka kojim se zadužuje Vlada FBiH da dostavi izmjene i dopune Proračuna Federacije BiH za 2022. godinu i izmjene i dopune zakona o izvršenju Proračuna za 2022. godinu, a što nije usvojeno (31 glas za, dva glasa protiv i 27 suzdržanih glasova).

Adis Arapović dostavio je prijedlog za dopunu dnevno greda točkom – Usvajanje zaključka kojim će se zadužiti Vlada FBiH da u parlamentarnu proceduru uputi Nacrt Zakona o informacijskoj sigurnosti a što nije usvojeno (35 glasova za, bez glasova protiv i 28 suzdržanih glasova).

S 65 glasova za, bez glasova protiv i s dva suzdržana glasa, usvojen je prijedlog Eldara Čomora, da se u dnevni red uvrsti točka – Prijedlog zaključaka i preporuka s tematske sjednice Povjerenstva za pitanja mladih.

S 75 glasova za, bez glasova protiv i bez suzdržanih glasova, usvojen je sljedeći:

D N E V N I R E D

1. Prijedlog Zakona o dopuni Zakona o utvrđivanju naseljenih mjesta i o izmjenama u nazivima naseljenih mjesta u određenim općinama - skraćeni postupak,
2. Prijedlog Zakona o izmjenama i dopunama Zakona o unutarnjoj trgovini, predlagatelj: Klub zastupnika DF – skraćeni postupak,
3. Prijedlog Zakona o korištenju i nabavi službenih putničkih automobila u organima uprave Federacije BiH, predlagatelj: Adis Arapović – skraćeni postupak,
4. Prijedlog Zakona o dopunama Zakona o električnoj energiji u Federaciji BiH,
5. Nacrt Zakona o doživotnoj mjesečnoj naknadi zaslužnim sportašima u Federaciji BiH, predlagatelji: Suad Kaknjo i Adisa Kokić Hinović,
6. Prijedlog Etičkog kodeksa zastupnika u Zastupničkome domu Parlamenta Federacije BiH, predlagatelj: Etičko povjerenstvo,
7. Prijedlog Odluke o prihvaćanju zaduženja po Ugovoru o zajmu između Bosne i Hercegovine i Međunarodne banke za obnovu i razvitak (IBRD) za Projekt Modernizacija vodnih i sanitarnih usluga,
8. Prijedlog Odluke o davanju suglasnosti na obračun sredstava u zdravstvu u Federaciji BiH za 2020. godinu,
9. a) Izvješće o radu i poslovanju RTVFBiH za razdoblje siječanj-prosinac 2018. godine i Financijsko izvješće s mišljenjem Neovisnog revizora za godinu koja završava na dan 31.12.2018. godine,
10. Izvješće o radu i poslovanju RTVFBiH za razdoblje siječanj-prosinac 2019. godine, Financijsko izvješće za razdoblje koje završava na dan 31.12.2019. godine i Izvješće neovisnog revizora,
11. Izvješće o poslovanju „Sarajevoputevi“ d.d. Sarajevo za 2020. godinu,
12. Izvješće o radu Fonda za profesionalnu rehabilitaciju i zapošljavanje osoba s invaliditetom Federacije BiH za 2021. godinu, Izvješće Upravnog odbora o poslovanju Fonda za profesionalnu rehabilitaciju i zapošljavanje osoba s invaliditetom Federacije BiH za 2021.godinu, Izvješće o radu Nadzornog odbora Fonda za profesionalnu rehabilitaciju i zapošljavanje osoba s invaliditetom Federacije BiH za 2021. godinu i Izvješće o izvršenju Financijskog plana Fonda za profesionalnu rehabilitaciju i zapošljavanje osoba s invaliditetom Federacije BiH za 2021. godinu,
13. Informacija o stanju na područjima koja su pogođena zemljotresima, mjerama i aktivnostima na sanaciji, materijalnoj i financijskoj pomoći od strane Vlade FBIH,
14. Usuglašavanje Prijedloga Zakona o materijalnoj potpori obiteljima s djecom u Federaciji BiH,
15. Prijedlog zaključaka i preporuka s tematske sjednice Povjerenstva za pitanja mladih,
16. Zaključak Zakonodavno-pravnog povjerenstva po Inicijativi za izmjenu članka 21. Zakona o cestovnom prijevozu FBiH („Službene novine Federacije BiH“, br: 28/06,2/10 i 57/20) koju je pokrenula zastupnica Alma Kratina,
17. Zaključak Administracijskoga povjerenstva u svezi Federalnog pravobraniteljstva,
18. Izbori i imenovanja.
19. **Prijedlog Zakona o dopuni Zakona o utvrđivanju naseljenih mjesta i o izmjenama u nazivima naseljenih mjesta u određenim općinama** - skraćeni postupak,

Prijedlog Zakona utvrdila je Vlada FBiH.
Prijedlog Zakona razmatrala su mjerodavna radana tijela i dostavila izvješća.

Prije otvaranja pretresa, potredsjedatelj je,temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenom postupku, a što je s 63 glasa za, bez glasova protiv i šest suzdržanih glasova usvojeno.

U raspravi je sudjelovala: Adisa Kokić-Hinović.

S 69 glasova za, bez glasova protiv i jedan suzdržani, glas usvojen je Prijedlog Zakona o dopuni Zakona o utvrđivanju naseljenih mjesta i o izmjenama u nazivima naseljenih mjesta u određenim općinama.

1. **Prijedlog Zakona o izmjenama i dopunama Zakona o unutarnjoj trgovini**, predlagatelj: Klub zastupnika DF – skraćeni postupak,

Prijedlog Zakona utvrdio je Klub zastupnika DF.

Prijedlog Zakona razmatrala su mjerodavna radana tijela i dostavila izvješća.

Ispred predlagatelja, Alma Kratina dala je dodatno obrazloženje.

Prije otvaranja pretresa, potredsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenom postupku, a što s 32 glasa za, bez glasova protiv i 33 uzdržana glasa nije usvojeno, te će se tretirati u formi nacrta.

U raspravi su sudjelovali: Miomirka Melank, Alma Kratina, Adnan Efendić, Salmir Kaplan, Samer Rešidat, Dževad Adžem, Sanela Prašović-Gadžo, Safer Demirović, Mario Mikulić, Adisa Kokić-Hinović, Mara Đukić, Hajrudin Žilić, Salko Zildžić i Sabina Ćudić.

S 65 glasova za, bez glasova protiv i uz tri suzdržana glasa, usvojen je sljedeći:

Z A K LJ U Č A K

Zastupnički dom Parlamenta FBiH prihvaća Nacrt Zakona o izmjenama i dopunama Zakona o unutarnjoj trgovini u Federaciji BiH, te smatra da može poslužiti kao temelj za izradu Prijedloga zakona.

Zadužuje se predlagatelj da prilikom izrade Prijedloga zakona uzme u obzir sve prijedloge, primjedbe i sugestije iznesene u raspravi, kao i one koje su dostavljene ili će biti dostavljene u pisanom obliku.

1. **Prijedlog Zakona o korištenju i nabavi službenih putničkih automobila u organima uprave Federacije BiH**, predlagatelj: Adis Arapović – skraćeni postupak,

Prijedlog Zakona utvrdio je zastupnik Adis Arapović, koji je dao dodatno obrazloženje.

Prije otvaranja pretresa, potredsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenom postupku, a što s 36 glasova za, jednim glasom protiv i 28 suzdržanih glasova nije usvojeno, te će se tretirati u formi nacrta.

U raspravi nitko nije sudjelovao.

S 55 glasova za, jednim glasom protiv i četiri suzdržana glasa, usvojen je sljedeći:

Z A K LJ U Č A K

Zastupnički dom Parlamenta FBiH prihvaća Nacrt Zakona o korištenju i nabavi službenih putničkih automobila u organima uprave Federacije BiH, te smatra da može poslužiti kao temelj za izradu Prijedloga zakona.

Zadužuje se predlagatelj da prilikom izrade Prijedloga zakona uzme u obzir sve prijedloge, primjedbe i sugestije iznesene u raspravi, kao i one koje su dostavljene ili će biti dostavljene u pisanom obliku.

1. **Prijedlog Zakona o dopunama Zakona o električnoj energiji u Federaciji BiH,**

Prijedlog Zakona u utvrdila je Vlada FBiH,
Prijedlog Zakona razmatala su mjerodavna radna tijela i dostavila izvješća.

Ispred mjerodavnog dobora obrazlagao je Bahrudin Šarić.

U raspravi su sudjelovali: Nijez Helez, Miomirka Melank, Bahrudin Šarić, Alma Kratina, Safer Demirović, ispred Koalicije za zaštitu rijeka BiH Anes Podić, ispred Međunarodnog vijeća za velike električne sustave Antonije Kauc.

S 66 glasova za, bez glasova protiv i jedan suzdržani glas, usvojen je Prijedlog Zakona o dopunama Zakona o električnoj energiji u Federaciji BiH.

1. **Nacrt Zakona o doživotnoj mjesečnoj naknadi zaslužnim sportašima u Federaciji BiH**, predlagatelji: Suad Kaknjo i Adisa Kokić Hinović,

Prijedlog Zakona utvrdili su zastupnici Suad Kaknjo i Adisa Kokić-Hinović.

Ispred predlagatelja dodatno obrazloženje dao je Suad Kaknjo.

U raspravi su sudjelovali: Sabina Ćudić, Amer Obradović, Adnan Efendić, Salko Zildžić, Zijat Mušić, Mladen Bošković, Jasmina Zubić, Samer Rešidat, Suad Kaknjo i Adisa Kokić-Hinović.

S 65 glasova za, bez glasova protiv i bez suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH prihvaća Nacrt Zakona o doživotnoj mjesečnoj naknadi zaslužnim sportašima u Federaciji BiH, te smatra da može poslužiti kao temelj za izradu Prijedloga zakona.

Zadužuju se predlagatelji da organiziraju i provedu javnu raspravu u trajanju od 45

 dana.

Zadužuje se predlagatelj da prilikom izrade Prijedloga zakona uzme u obzir sve prijedloge, primjedbe i sugestije iznesene u raspravi, kao i one koje su dostavljene ili će biti dostavljene u pisanom obliku.

1. **Prijedlog Etičkog kodeksa zastupnika u Zastupničkome domu Parlamenta Federacije BiH**, predlagatelj: Etičko povjerenstvo,

Prijedlog Etičkog kodeksa utvrdilo je Etičko povjerenstvo.

Ispred Etičkog povjerenstva dodatno obrazloženje dala je Samira Begić.

Etičko povjerenstvo dostavilo je amandman na Etički kodeks, koji je postao sastavni dio Kodeksa.

U raspravi su sudjelovali: Marijan Klaić, Adis Arapović i Samira Begić.

Nakon glasovanja, Samira Begić tražila je pojedinačno očitovanje nakon stanke.

Data je stanka do 15.00.

Nakon stanke, zastupnici su se pojedinačno očitovali o Prijdlogu Etičkog kodeksa. Temeljem pojedinačnog očitovanja, s 55 glasova za, osam glasova protiv i šest suzdržanih glasova, usvojen je Prijedlog Etičkog kodeksa zastupnika u Zastupničkome domu Parlamenta Federacije BiH.

1. **Prijedlog Odluke o prihvaćanju zaduženja po Ugovoru o zajmu između Bosne i Hercegovine i Međunarodne banke za obnovu i razvitak (IBRD) za Projekt Modernizacija vodnih i sanitarnih usluga**

Prijedlog Odluke utvrdila je Vlada FBiH.

Prijedlog Odluke razmatrala su mjerodavna radna tijela i dostavila izvješća.

U raspravi nitko nije sudjelovao.

S 55 glasova za, bez glasova protiv i bez suzdržanih glasova, Zastupnički dom donio je Prijedlog Odluke o prihvaćanju zaduženja po Ugovoru o zajmu između Bosne i Hercegovine i Međunarodne banke za obnovu i razvitak (IBRD) za Projekt Modernizacija vodnih i sanitarnih usluga.

1. **Prijedlog Odluke o davanju suglasnosti na obračun sredstava u zdravstvu u Federaciji BiH za 2020. godinu**

Prijedlog Odluke utvrdila je Vlada FBiH.

Prijedlog Odluke razmatrala su mjerodavna radna tijelai dostavila izvješća.

U raspravi nitko nije sudjelovao.

S 40 glasova za, jednim glasom protiv i 15 suzdržanih glasova, Zastupnički dom nije donio Prijedlog Odluke o davanju suglasnosti na obračun sredstava u zdravstvu u Federaciji BiH za 2020. godinu.

1. **a) Izvješće o radu i poslovanju RTVFBiH za razdoblje siječanj-prosinac 2018. godine i Financijsko izvješće s mišljenjem Neovisnog revizora za godinu koja završava na dan 31.12.2018. godine,**

**b) Izvješće o radu i poslovanju RTVFBiH za razdoblje siječanj-prosinac 2019. godine, Financijsko izvješće za razdoblje koji završava na dan 31.12.2019. godine i Izvješće neovisnog revizora**

Izvješće o radu dostavio je generalni ravnatelj RTVFBiH.

Ispred RTVFBiH dodatno obrazloženje dao je financijski ravnatelj Džemal Vatrić.

Ispred Povjerenstva za informiranje obrazlagao je Asim Kamber.

U raspravi su sudjelovali: Sanela Prašović-Gadžo, Delfa Dejanović, Mirsad Čamdžić, Matea Cakalin, Salmir Kaplan, Samer Rešidat, Hajrudin Žilić, Ivica Pavković, Asim Kamber, Petar Galić i Mladen Bošković.

Temeljem pojedinačnog očitovanja, nije usvojeno Izvješće o radu i poslovanju RTVFBiH za razdoblje siječanj-prosinac 2018. godine i Financijsko izvješće s mišljenjem Neovisnog revizora za godinu koja završava na dan 31.12.2018. godine, (42 glasa za, 22 glasa protiv i pet suzdržanih glasova).

 Izvješće o radu i poslovanju RTVFBiH za razdoblje siječanj-prosinac 2019. godine, Financijsko izvješće za razdoblje koje završava na dan 31.12.2019. godine i Izvješće neovisnog revizora, nije usvojen (30 glasova za, 20 glasova protiv i četiri suzdržana glasa).

Povjerenstvo za informiranje predložilo je zaključak. S 51 glasom za, četiri glasa protiv i dva suzdržana glasa, usvojen je sljedeći:

Z A K LJ U Č A K

Pozivaju se svi distributeri audiovizuelnih medijskih usluga i medijskih usluga radija (svaki kablovski, IPTV, isatelitski distributer registriran u Bosni i Hercegovini), da distribuiraju i pozicioniraju programe javnih RTV servisa Bosne i Hercegovine (BHRT, RTRS, RTV Federacije BiH) na prvih devet (9) pozicija/kanala u svojoj programskoj ponudi.

Poziva se Regulatorna agencija za komunikacije BiH (RAK BiH) da sukladno ovom Zaključku upotpuni svu potrebitu regulativu i poduzme sve aktivnosti kako bi se sukladno europskim standardima dokinula diskriminatorna praksa prema Javnim Servisima u BiH.

Klub zastupnika HDZ-HNS predložio je zaključak. S 55 glasova za, šest glasova protiv i četiri suzdržana glasa, usvojen je sljedeći:

Z A K LJ U Č A K

Zadužuje se Zastupnički dom Parlamenta Federacije BiH da, u narednih 15 dana od dana donošenja ovog Zaključka, pokrene sve potrebne procedure za imenovanje organa RTV FBiH sukladno Zakonu o javnom servisu Radio – televizije Federacije BiH.

1. **Izvješće o poslovanju „Sarajevoputevi“ d.d. Sarajevo za 2020. godinu,**

Izvješće je dostavila ravnateljica “Sarajevoputeva”, d.d. Sarajevo.

Predstavnica “Sarajevoputeva” dala je dodatno obrazloženje.

U raspravi nitko nije sudjelovao.

Temeljem pojedinačnog očitovanja nije usvojeno Izvješće o poslovanju „Sarajevoputevi“ d.d. Sarajevo za 2020. godinu (38 glasova za, 16 glasova protiv i osam suzdržanih glasova).

1. **Izvješćeo radu Fonda za profesionalnu rehabilitaciju i zapošljavanje osoba s invaliditetom Federacije BiH za 2021. godinu, Izvješće Upravnog odbora o poslovanju Fonda za profesionalnu rehabilitaciju i zapošljavanje osoba s invaliditetom Federacije BiH za 2021.godinu, Izvješće o radu Nadzornog odbora Fonda za profesionalnu rehabilitaciju i zapošljavanje osoba s invaliditetom Federacije BiH za 2021. godinu i Izvješće o izvršenju Financijskog plana Fonda za profesionalnu rehabilitaciju i zapošljavanje osoba s invaliditetom Federacije BiH za 2021. godinu,**

Izvješće je dostvila Vlada FBiH.

Izvješće su razmatrala mjerodavna radna tijela i dostavila izvješća.

Predstavnik Fonda dao je dodatno obrazloženje.

U raspravi je sudjelovala Miomirka Melank.

S 51 glasom za, četiri glasa protiv i šest suzdržanih glasova, Zastupnički dom usvojio je Izvješće o radu Fonda za profesionalnu rehabilitaciju i zapošljavanje osoba s invaliditetom Federacije BiH za 2021. godinu, Izvješće Upravnog odbora o poslovanju Fonda za profesionalnu rehabilitaciju i zapošljavanje osoba s invaliditetom Federacije BiH za 2021.godinu, Izvješće o radu Nadzornog odbora Fonda za profesionalnu rehabilitaciju i zapošljavanje osoba s invaliditetom Federacije BiH za 2021. godinu i Izvješće o izvršenju Financijskog plana Fonda za profesionalnu rehabilitaciju i zapošljavanje osoba s invaliditetom Federacije BiH za 2021. godinu.

1. **Informacija o stanju na područjima koja su pogođena zemljotresima, mjerama i aktivnostima na sanaciji, materijalnoj i finansijckoj pomoći od strane Vlade FBiH,**

Informaciju je dostavila Vlada FBiH.

Informaciju je dodatno obrazložio predstavnik Vlade FBiH.

U raspravi su sudjelovali: Mladen Bošković, Mario Mikulić i Amer Obradović.

Zastupnički dom primio je na znanje Informaciju o stanju na područjima koja su pogođena zemljotresima, mjerama i aktivnostima na sanaciji, materijalnoj i financijskoj pomoći od strane Vlade FBiH.

1. **Usuglašavanje Prijedloga Zakona o materijalnoj potpori obiteljima s djecom u Federaciji BiH**

Zastupnički dom razmatrao je i usvojio Prijedlog ovog Zakona, s 12 amandmana Vlade FBiH, na svojoj sjednici (29.03.2022. godine).

Dom naroda je razmatrao i usvojio Prijedlog ovog Zakona, s 12 amandma Vlade FBiH i još jednim amandmanom.

Budući da je Prijedlog Zakona usvojen u različitom tekstu, potrebno ga je usuglasiti. Predsjedatelj je pozvao zastupnike da se očituju o amandmanu na članak 12. novi stavak 2., a koji je sa 53 glasa za, bez glasova protv i bez uzdržanih glasova usvojen. Time je Prijedlog Zakona o materijalnoj potpori obiteljima s djecom u Federaciji BiH usvojen u istovjetnom tekstu u oba doma Parlamenta FBiH.

1. **Prijedlog zaključaka i preporuka s tematske sjednice Povjerenstva za pitanja mladih**

 Vezano za ovu točku dnevnoga reda, obrazloženje je dao Eldar Čomor, predsjednik Povjerenstva za pitanja mladih.

 U raspravi je sudjelovao Mario Mikulić.

S 62 glasa za, bez glasova protiv i tri suzdržana glasa, usvojeni su sljedeći:

Z A K LJ U Č C I

AKTIVIZAM, ORGANIZIRANJE MLADEŽI I VOLONTIRANJE

1. Zadužuje se Vlada FBiH da formira Vijeće za mlade Federacije BiH sukladno važećim odredbama Zakona o mladima Federacije BiH.
2. Zadužuje se Vlada FBiH da usvoji Strategiju prema mladima Federacije BiH, osigura sredstva za provedbu Strategije prema mladima i imenuje nadzorno međuresorno vladino radno tijelo za provedbu Strategije prema mladima.
3. Zadužuje se Vlada FBiH da jednom godišnje predstavi izvješće o položaju mladih, nastojanjima i aktivnostima potpore mladima u FBiH sukladno važećim odredbama Zakona o mladima Federacije BiH.
4. Zadužuju se oba doma Parlamenta FBiH da donesu odluku o formiranju Povjerenstva za pitanja mladih kao zajedničkog i stalnog radnog tijela sukladno važećim odredbama Zakona o mladima Federacije BiH.
5. Zadužuje se Federalno ministarstvo kulture i športa da planira povećanje izdvajanja za Transfer za mlade sa 400.000,00 KM na 1.000.000,00 KM za 2023. godinu i navedeni iznos izdvoji u Proračunu Federacije BiH za 2023. godine, a koji će biti namijenjen za provedbu Strategije prema mladima Federacije BiH i projekte za mlade.
6. Zadužuje se Federalno ministarstvo kulture i športa da provede analizu učinkovitosti modela organiziranja mladeži prepoznatog kroz Zakon o mladima Federacije BiH u 2022. godini te usvoji set preporuka za poboljšanje organiziranja mladeži u Federaciji BiH.
7. Zadužuje se Vlada Federacije BiH da kroz izmjene i dopune Zakona o mladima Federacije BiH definira termine: rad mladih, mladi djelatnik/ca, centar za mlade, klub mladih, neformalno obrazovanje, digitalni rad s mladima, inkluzija te uvede sustav vođenja spiskova organizacija za mlade na razini kantona u Federaciji BiH.
8. Zadužuje se Vlada Federacije BiH da predloži Zakon o studentskom organiziranju Federacije BiH.
9. Zadužuje se Federalno ministarstvo pravde da kreira Vodič kroz Zakon o volontiranju Federacije BiH.
10. Zadužuje se Vlada Federacije da uradi analizu učinkovitosti provedbe Zakona o volontiranju Federacije BiH te usvoji set preporuka za poboljšanje uvjeta i prilika za volontiranje u FBiH.
11. Zadužuje se Vlada Federacije BiH i Parlament Federacije BiH da uključi mlade u radna tijela i povjerenstva pri Parlamentu i Vladi FBiH sukladno važećim odredbama Zakona o mladima Federacije BiH.
12. Zadužuje se Vlada FBiH da donese Strategiju o promociji volontiranja u FBiH, kako bi imali koordinirani pristup volontiranju na različitim razinama, a kako bi osigurali da je volontiranje sastavni dio lokalnih i regionalnih strategija razvitka, te da na temelju toga ostvare odgovarajuće financiranje i potporu.
13. Zadužuju se Vlada FBiH i Parlament FBiH da unaprijede komunikaciju s mladima putem web stranica i društvenih platformi, s ciljem ispitivanja mišljenja, povećanja transparentnosti i demokratičnosti.
14. Zadužuje se Povjerenstvo za pitanja mladih ZDPFBiH da jednom godišnje organizira Tematsku sjednicu o mladima kako bi se pratila realizacija Zaključaka i usvojenih mjera za poboljšanje položaja mladih u FBiH.

PREPORUKE ZA KANTONALNU RAZINU VLASTI

1. Predlaže se skupštinama Srednjobosanskog kantona, Hercegovačko – neretvanskog kantona, Bosansko – podrinjskog kantona, Posavskog kantona, Zapadno – hercegovačkog kantona i Kantona 10 da kreiraju i usvoje strategiju prema mladima u sukladno važećim odredbama Zakona o mladima Federacije BiH i nadležnostima kantona.
2. Predlaže se Skupštini Posavskog kantona da formira Povjerenstvo/Odbor za mlade kao stalno radno tijelo skupštine sukladno važećim odredbama Zakona o mladima Federacije BiH i nadležnostima kantona.
3. Predlaže se skupštinama Kantona Sarajevo, Zeničko – dobojskog kantona, Tuzlanskog kantona, Srednjobosanskog kantona, Hercegovačko – neretvanskog kantona, Bosansko – podrinjskog kantona, Posavskog kantona, Zapadno – hercegovačkog kantona i Kantona 10 da uključe i imenuju predstavnike mladih u povjerenstva za mlade sukladno važećim odredbama Zakona o mladima Federacije BiH i nadležnostima kantona.
4. Predlaže se skupštinama svih kantona da uključe mlade u ostala radna tijela i povjerenstva od interesa za mlade sukladno važećim odredbama Zakona o mladima Federacije BiH i nadležnostima kantona.
5. Uspostaviti odjele/sektora za mlade unutar mjerodavnog ministarstva ili vlade.
6. Uspostaviti poziciju službenika za mlade i osigurati adekvatnu obuku i stručno usavršavanje za službenike.
7. Uspostaviti proračun za mlade sukladno Zakonu o mladima FBiH.
8. Kreirati zakonski okvir za studentsko organiziranje.

ZDRAVSTVENA I SOCIJALNA BRIGA O MLADIMA

1. Zadužuje se Vlada Federacije BiH da usvoji posebnu politiku stambenog zbrinjavanja mladih, odnosno socijalnog stanovanju u FBiH koja će podrazumijevati povećanje sredstava za poticaj stambenog zbrinjavanja mladih, uz preferiranje davanja potpore stambenog zbrinjavanja u mjestima gdje mladi žive i rade kao i davanje posebnog poticaja stambenog zbrinjavanja mladih deficitarnih kadrova u ruralnim sredinama.
2. Zadužuje se Federalno ministarstvo rada i socijalne politike da uspostavi registar korisnika socijalne zaštite na razini FBiH, a koji se odnose na mlade u dobi od 15 do navršenih 30 godina.
3. Zadužuje se Federalno ministarstvo zdravstva da kreira smjernice za uspostavu prijateljskog pristupa u pružanju zdravstvenih usluga mladima u FBiH.
4. Zadužuje se Federalno ministarstvo zdravstva da izradi postupak i kriterije za akreditaciju naučno utemeljenih programa prevencije ovisnosti, izradi registar akreditiranih programa prevencije ovisnosti te izradi kriterije za financiranje akreditiranih programa prevencije ovisnosti i njihovu evaluaciju.
5. Zadužuje se Federalno ministarstva zdravstva da uključi mlade u procese uspostave i izmjene zakonskih i podzakonskih akata u oblasti zdravlja mladih.
6. Zadužuje se Federalno ministarstvo zdravstva da kreira i provodi informativnu kampanju usmjerenu k mladima s ciljem upoznavanja s uslugama koje im se nude u zdravstvenim ustanovama diljem FBiH sa posebnim fokusom na prilike koje imaju u domovima zdravlja.
7. Zadužuje se Federalno ministarstvo obrazovanja i znanosti da zajedno s Federalnim ministarstvom zdravstva pristupe izradi plana sistematskih pregleda i redovitih zdravstvenih pregleda u sustavu formalnog obrazovanja.
8. Zadužuju se Federalno ministarstvo obrazovanja i znanosti i Federalno ministarstvo zdravstva da izrade programe edukacije o zdravlju, samopregledu i redovitoj kontroli.
9. Zadužuje se Federalno ministarstvo zdravstva da planira i izdvoji sredstva za obvezne sistematske preglede koji će obvezno uključivati redovite preglede s ciljem prevencije malignih oboljenja, kao što su karcinom dojke i karcinom cerviksa.
10. Zadužuje se Federalno ministarstvo zdravstva da planira i izdvoji sredstva za programe prevencije mentalnih oboljenja kod mladih i potpore mentalnog zdravlja mladih koji će prepoznati mlade kao ranjivu kategoriju u društvu.
11. Zadužuje se Federalno ministarstvo zdravstva da planira i izdvoji sredstva za programe obuke i/ili prakse za mlade psihologe unutar domova zdravlja i centara za mentalno zdravlje, kao i ustanovama socijalne zaštite, počev od 2023. godine.
12. Zadužuje se Federalno ministarstvo zdravstva da planira i izdvoji sredstva za programski rad udruga korisnika iz oblasti mentalnog zdravlja.
13. Zadužuje se Vlada Federacije BiH da planira sredstva za epidemiološka istraživanja u svezi s rizičnim ponašanjima mladih s posebnim fokusom na bolesti ovisnosti.
14. Zadužuje se Vlada FBiH da kreira i predloži izmjene i dopune Zakona o zdravstvenom osiguranju FBiH i Zakona o radu FBiH, s ciljem prepoznavanja i olakšanja ostvarivanja bolovanja roditelja djece s malignim oboljenjima.

PREPORUKE ZA KANTONALNU RAZINU VLASTI

1. Kreirati programe koji će omogućiti mladim psiholozima program obuke i/ili prakse unutar domova zdravlja ili centara za mentalno zdravlje, kao i u ustanovama socijalne zaštite u FBiH.
2. Kreirati prilike mladim ljudima s psihofizickim invaliditetom da rade do 4 sata u centrima za mentalno zdravlje.
3. Izdvojiti sredstva za programski rad udruga korisnika iz oblasti mentalnog zdravlja.
4. Promovirati udruge korisnika usluga mentalnog zdravlja kao priliku za dugoročno i kratkoročno volontiranje, pozvati mlade ljude da volontiraju i to uvesti u volonterske knjižice.
5. Otvoriti plavi telefon za ljude u krizi, koji će se financirati na razini općine ili kantona.

RAD, ZAPOŠLJAVANJE i  PODUZETNIŠTVO

1. Zadužuje se Vlada Federacije BiH da kreira i usvoji Strategiju zapošljavanja Federacije BiH koja prepoznaje karijernu orijentaciju mladih i NEET (Not in employment, education or training) skupinu mladih.
2. Zadužuju se Federalno ministarstvo rada i socijalne politike i Federalni zavod za zapošljavanje da kreiraju aktivne mjere zapošljavanja usmjerene ka NEET skupini mladih i mladima s poteškoćama u razvitku.
3. Zadužuje se Vlada Federacije BiH da uspostavi i koordinira međuinstitucionalnu i međusektorsku radnu skupinu u domenu funkcionalnog zapošljavanja mladih uključujući sve razine vlasti u FBiH s ciljem osiguranja pune provedbe Garancije za mlade.
4. Zadužuje se Federalno ministarstvo obrazovanja i znanosti da izradi zajedničke smjernice za razvitak karijerne orijentacije i savjetovanja učenika u formalnom obrazovanju FBiH koje će uključivati kontinuirano promoviranje zapošljavanja, obrazovanje i obuke prilagođene promjenjivom ekonomskom okruženju.
5. Zadužuje se Vlada Federacije BiH da u proračunu planira financijska sredstva za redovito istraživanje nezaposlenosti mladih, potreba, deficitarnih zanimanja, aktualnih trendova i interesa mladih, zahtjeva tržišta rada te na taj način definira razvitak, dizajn i provedbu politika i programa za zapošljavanje mladih.
6. Zadužuje se Vlada Federacije BiH da zajedno s Federalnim zavodom za zapošljavanje uspostavi i provodi sustav evaluacije dugoročnog utjecaja aktivnih politika zapošljavanja mladih u svrhu utvrđivanja učinkovitosti postojećih programa s posebnim fokusom na mlade.
7. Zadužuje se Vlada Federacije BiH da zajedno s Federalnim zavodom za zapošljavanje redizajnira programe aktivnih politika zapošljavanja mladih sukladno nalazima evaluacije utjecaja.
8. Programi samozapošljavanja trebaju imati kontinuirane aktivnosti pripreme i potpore poduzetnicima kako bi se osigurao doprinos većem zapošljavanju i opstanku podržanih poslovnih poduhvata.
9. Zadužuje se Vlada Federacije BiH da izradi i predloži Zakon o studentskom radu Federacije BiH.
10. Zadužuje se Vlada Federacije BiH da izradi i predloži izmjene i dopune postojećeg zakonskog okvira u svrhu prepoznavanja i reguliranja studentskog rada, i to Zakona o radu Federacije BiH, Zakona o porezu na dohodak Federacije BiH, Zakona o mirovinsko – invalidskom osiguranju Federacije BiH i Zakona o zdravstvenom osiguranju FBiH.
11. Zadužuje se Vlada Federacije BiH da planira povećanje sredstava i izdvoji uvećani iznos za provedbu aktivnih mjera za zapošljavanje mladih u Federaciji BiH.
12. Zadužuje se Vlada Federacije BiH da izradi i predloži izmjene i dopune postojećeg zakonskog okvira u svrhu prepoznavanja i reguliranja samozaposlenih osoba, i to Zakona o radu Federacije BiH, Zakona o porezu na dohodak Federacije BiH, Zakona o mirovinsko – invalidskom osiguranju Federacije BiH i Zakona o zdravstvenom osiguranju FBiH.
13. Zadužuje se Vlada Federacije da uvede poreske olakšice za zapošljavanje dugoročno nezaposlenih mladih izmjenom postojećih zakona o doprinosima i porezu na dohodak.
14. Zadužuje se Vlada da unaprijedi sustav profiliranja i savjetovanja nezaposlenih osoba, te učešće u mjerama uvjetovati sudjelovanjem u savjetodavnom postupku i aktivnostima definiranim u individualnim planovima zapošljavanja
15. Diversificirati iznose potpore prema djelatnostima i broju očekivanih i ostvarenih novih radnih mjesta za korisnike programa.
16. Zadužuje se Vlada Federacije BiH da izradi i predloži Zakon o socijalnom poduzetništvu Federacije BiH i osigura adekvatne programe potpore jačanju socijalno poduzetničkih aktivnosti mladih i socijalnih poduzeća koja pružaju usluge za mlade ljude.
17. Nalaže se Federalnom zavodu za zapošljavanje da unaprijedi sustav elektronske prijave na programe zapošljavanja i samozapošljavanja i razvije kriterije za odabir korisnika programa umjesto sustava „first come first served“.
18. Nalaže se Federalnom zavodu za zapošljavanje unaprijedi sustav informiranja mladih o prilikama za zapošljavenje.
19. Zadužuje se Federalno ministarstvo poljoprivrede i Federalno ministarstvo okoliša i turizma da izdvoje više sredstava za projekte iz oblasti poljoprivrede i turizma kao značajan potencijal za poduzetništvo i zapošljavanje te izrade programe promocije i neophodne edukacije.
20. Zadužuje se Vlada Federacije BiH da investira u poduzetnički kapacitet mladih, osiguravajući im vještine i resurse za osnivanje vlastitih biznisa, uz posebnu pažnju na ruralna područja.
21. Zadužuje se Federalno ministarstvo obrazovanja i znanosti da planira i izdvoji sredstva za reaktiviranje Fonda za studentske zajmove Federacije BiH i aktivno promovira funkciju i ulogu Fonda.

S 53 glasa za, tri glasa protiv i 12 suzdržanih glasova, usvojen je sljedeći:

Z A K L J U Č A K

Zadužuje se Vlada FBiH da izmijeni naziv Federalnom ministarstvu kulture i športa u Federalno ministarstvo, kulture, športa i mladih, sukladno važećim odredbama Zakona o mladima Federacije BiH.

1. **Zaključak Zakonodavno-pravnog povjerenstva po Inicijativi za izmjenu članka 21. Zakona o cestovnom prijevozu FBiH („Službene novine Federacije BiH“, br: 28/06,2/10 i 57/20) koju je pokrenula zastupnica Alma Kratina**

Zakonodavno-pravno povjerenstvo dostavilo je Zaključak glede razmatranja i usvajanja.

Albin Muslić dao je dodatno obrazloženje.

Predsjedatelj je predložio zaključak: Zastupnički dom podržava inicijativu za izmjene članka 21. Zakona o cestovnom prijevozu FBiH koju je pokrenula Alma Kratina,; Zadužuje se Vlada FBiH za provedbu ovog Zaključka, a što temeljem pojednačnog očitovanja nije usvojeno (32 glasa za, osam glasova protiv i 28 suzdržanih glasova).

1. **Zaključak Administracijskog povjerenstva u svezi Federalnog pravobraniteljstva**

Administracijsko povjerenstvo dostavilo je Zaključak glede razmatranja i usvajanja.

Dodatno obrazloženje dala je Melika Mahmutbegović.

S 56 glasova za, tri glasa protiv i dva suzdržana glasa, usvojen je sljedeći:

Z A K LJ U Č A K

Zastupnički dom Parlamenta FBiH zadužuje Federalno pravobraniteljstvo da, sukladno zakonu i svojim ovlaštenjima, obavlja sve radnje u upravnim i sudbenim postupcima, a u cilju zaštite imovinskih interesa Federacije BiH u pogledu stanova za koje je Uredbom o uvjetima i kriterijima i postupku dodjele stanova iz članka 13. Zakona o napuštenim stanovima (“Službene novine FBiH, broj 29/08) dato pravo dodjele federalnim organima.

1. **Izbori i imenovanja**

Povjerenstvo za izbor i imenovanja razmatralo je prijedlog za imenovanje Radne skupine za izbor suca Ustavnoga suda BiH.

Dodatno obrazloženje dao je Mladen Bošković.

U raspravi nitko nije sudjelovao.

S 64 glasa za, bez glasova protiv i jednim suzdržanim glasom, usvojen je Prijedlog Odluke o imenovanju Radne skupine za izbor suca Ustavnoga suda Bosne i Hercegovine (Mladen Bošković -predsjednik, članovi: Ismet Osmanović i Samer Rešidat, a ispred Udruge sudaca: Hakija Zajmović i Božana Banduka).

Predsjedatelj je zaključio rad sjednice u 17.44.

 Transkript i prijepis transkripta sjednice čine sastavni dio Zapisnika.

 TAJNIK PREDSJEDATELJ

 ZASTUPNIČKOGA DOMA ZASTPNIČKOGA DOMA

 PARLAMENTA FEDERACIJE BIH PARLAMENTA FEDERACIJE BIH

 Ivan Miličević Mirsad Zaimović